LidanRubinov/Halacha-QA huggingface dataset:
שאלה: להדגיש את הקדיש: במשפט ".בעלמא די ברא כרעותה." אשר בקדיש בחלק מהספרים מופיע דגש ב-כ ובחלק לא. חלק מאלה ששאלתי אמרו שבזמן אמירת הקדיש אומרים ההדגש וחלק לא. כמו כן קיבלתי תשובה שבארמית כללי הדגש לא ממש נשמרים וכי כל אחד פועל על פי הנוהג. תשובה נוספת הייתה שבתוך משפט, הכלל של השמטת דגש אחרי מילה המסתיימת באותיות "אהוי", לא מתקיים. בקיצור, סלט. האם אפשר לקבל תשובה ברורה?
תשובה: שתי הנוסחאות נכונות. ישנה מחלוקת בפירוש הקדיש שלפיה גם משתנה הדגש במילה "כרעותיה". דעת הגר"א שפירוש הקדיש הוא יתגדל ויתקדש שמו של הקב"ה בעולם שהוא ברא כרצונו שיתגדל שמו, כלומר, המילה "כרעותיה" קשורה ליתגדל ויתקדש, אם כן, יש הפסק לאחר המילה "ברא" ועל פי כללי הניקוד בג"ד כפ"ת בראש מילה מודגש. הנוסחא השניה מסבירה את הקדיש, שיתגדל ויתקדש שמו של הקב"ה בעולם אשר ברא כרצונו, כלומר, המילה "כרעותיה" קשורה למילה הקודמת לה, "ברא", וישנו כלל שבג"ד כפ"ת הנמשך לאחר אותיות אהו"י אינו מודגש, ולכן הכף במילה "כרעותיה" מודגשת. כדעת הגר"א כן פסקו ערוך השולחן והרב עובדיה יוסף. כנוסחא השניה מפרש בסידור "רינת ישראל" בפירושו על הקדיש וכן נוהגים בהרבה מקומות. (ערוך השולחן אורח חיים סימן נו סעיף ב, ילקוט יוסף סימן נו סעיף יז ובהערה). ככלל מה שכתבת שבארמית לא הקפידו, הוא אכן נכון למקומות אחרים.
שאלה: מעשר כספים מדמי חנוכה: האם צריך להפריש מעשר כספים מדמי חנוכה?
תשובה: מעשר כספים נותנים מכל כסף שאדם מקבל וגם אם קיבל את הכסף במתנה. (שו"ת שאילת שלמה חלק ז סימן קיג ובהלכות מעשר כספים פרק ג הלכה ה)
שאלה: להמשיך להתפלל על גוש קטיף: קיבלתי על עצמי לומר קטע תפילה שהביאו לפני ביצוע הגזירה בו כתוב: ברך את בנייך אהובייך היושבים בחבל שומרון, חבל יהודה וחבל עזה". האם עלי להמשיך לומר את התפילה כמו שהיא או שאסור לי לומר כבר חבל עזה? כל פעם שאני מגיעה לקטע זה אני מתחילה פשוט לבכות כי אני מבינה שכבר אין יהודים בחבל עזה. מה עלי לעשות?
תשובה: יפה שאת מתפללת על חבלי ארץ ישראל. אך על גוש קטיף וכל חבל עזה יש להתפלל בנוסח אחר. להתפלל שהקב"ה ישיב אותנו לחבל עזה ולכל ארץ חבלי ארץ ישראל שעדין אינם בידינו.
שאלה: אמא פגעה בי: אמא פגעה בי הלא עוול בכפי. אינני הולכת אליה, אינני מבקרת ואפילו לא מתקשרת מפני שפגעה בי מאוד מאוד מאוד על כלום. מה עלי לעשות?
תשובה: אם הפגיעה היתה חד פעמית אולי נכון לסלוח לה, אם זה חשוב לה שאת תבואי לבקר אותה. אם גם היא אינה רוצה שתבואי או שתתקשרי אליה, אזי את פטורה מליצור קשר איתה. אכן המצב הזה לא בריא. לא כך צריכים להיות היחסים בין בנים להורים ועל כן יש לחפש את הדרך איך ליצור יחסים נכונים במשפחה ואם האשמה היא של צד אחד צריך לנסות לשכנע אותו שעליו לתקן את דרכיו.
שאלה: ברכה על לחם תירס: אני נמצא כרגע בתהליך גיור. שאלתי שאלה בכיתה ולא ידעו מה לענות לי. איזה ברכה אני מברך כאשר אני יושב בשולחן ובמקום לחם רגיל מוגש לי לחם שעשוי מקמח תירס כתחליף ללחם הרגיל? כנ"ל שאלתי לגבי הברכה שאני מברך בסוף הארוחה.
תשובה: פרי או ירק מרוסקים שאבדו צורתם מברכים עליה שהכל. לכן לחם העשוי מקמח תירס ברכתו שהכל ולאחריו מברכים בורא נפשות, ואינו פוטר את שאר המאכלים מברכה, כדין סעודה, שעל ידי ברכת המוציא על לחם פוטרים את שאר המאכלים הקשורים לסעודה. אם ברך בורא פרי האדמה על לחם זה יצא ואינו צריך לחזור ולברך. (שולחן ערוך אורח חיים סימן רב סעיף ז ומשנה ברורה סעיף קטן מב-מג ובסימן רח סעיף ח ומשנה ברורה סעיף קטן מ).
שאלה: הסנהדרין: האם כשתוקם הסנהדרין יחזירו דיני עבד או אמה עבריה (מכירת ילדה כשפחה?), הרי עבדות אסורה בישראל? האם תותר ביגמיה שגם כן אסורה בישראל? האם בן סורר יוצא להורג בסקילה? האם תישרף עיר הנידחת?
תשובה: כל הדוגמאות אותן הבאת הן תופעות הנגרמות כתוצאה מירידת הרמה הרוחנית בעם. גם מכירת אמה עבריה, אף-על-פי שהיא מותרת, אומרים ח שזהו עונש למי שהקב"ה החליט להענישו מכל מיני סיבות. התורה היא נגד עבדות, וכל עבדות המופיעה זו תוצאה של חטאים. אותו הדבר לגבי ביגמיה, שאף-על-פי שהיא מותרת מן התורה, היא לא מומלצת כלל. אנו מקוים שכאשר תקום הסנהדרין לא יהיה צורך במימוש חוקי התורה האלה, שכן עם-ישראל יהיה במצב רוחני גבוה יותר. אין ספק שאנחנו צריכים לשאוף למצב בו תחזור הסנהדרין, ושעם-ישראל יהיה ראוי ומוכן לכך.
שאלה: מעשר לתפילה במניין מרוחק: אני גר ביישוב מבודד ללא מניין. לשם הגעה לבית הכנסת ביישוב הקרוב המתפלל במניין אני נאלץ לנסוע כ- 9 קילומטרים לכל כיוון - נסיעה של עשר דקות לכל כיוון. בעבר נהגתי לנסוע כדי להתפלל, אך הפסקתי כי ראיתי שזה יוצא לי כ- 200 ש"ח בחודש על דלק - סכום גדול בשבילי. האם אני יכול להפריש את הסכום מכספי המעשר ובכך לחזור ולהתפלל במניין?
תשובה: אם כבר יעדת כסף לצדקה, אסור לשנות אותו לדבר אחר. אבל אם לא יעדת כסף עדיין, מותר לך להוריד מהסכום אותו אתה נותן בדרך-כלל, ולממן בכסף זה את נסיעתך לתפילה במנין.
שאלה: אומגה 3 בארוחה בשרית: אומגה 3 זהו שמן דגים שמסייע ומשמש תוסף מזון. האם מותר ליטול אותם בתוך ארוחה בשרית?
תשובה: כמו באכילת דגים בתוך ארוחה בשרית יש לאכול דבר מה ולשתות כדי לנקות את הפה. בני ספרד מקפידים גם על שטיפת הידיים בין אכילת דגים לבשר. (שולחן ערוך יורה דעה סימן קטז סעיף ג ובאורח חיים סימן קעג וכן בספר הכשרות פרק יא סעיף כז)
שאלה: היחס למדינה לאחר הגירוש: שרלתי קשורה לקיץ המטורף שעמ"י עבר. אני עצמי גורשתי יחד עם אחי. איבדתי את אמונתי במדינה. התחלתי לצאת מבית הכנסת בעת תפילה ל המדינה. פשוט כואב לשמוע שאנחנו ממשיכים לברך מדינה שלא מגיע לה שיברכו אותה. אני פשוט חסר אונים ולא יודע מה לעשות מה לחשוב בעניין הזה.
תשובה: אני מבין מאד את כאבך על הגרוש. כולנו כואבים ואין אנו יכולים לסלוח לכל אלו שהשתתפו בעבירות החמורות האלו ובמיוחד לאלו שאינם מתחרטים וחוזרים בתשובה. בכל יום ויום החומרה של מעשיהם הולכת וגדלה כתוצאה מהיחס הרע המתמשך אל המגורשים. יש לנו בקורת קשה מאד על הממשלה ולכן מובן הקושי לברך את אנשיה. ואכן, אנו שינינו את הנוסח ואנו מתפללים שד' יעמיד בראש המדינה אנשי חיל, יראי אלקים, אנשי אמת, שונאי בצע. אנו גם מאמינים שהכל השתנה לטובה כי כל מה שעושה הקב"ה הכל לבסוף מתגלגל לטובה. לכן אין אדם המאמין צריך להתיאש אלא לפעול במה שהוא יכול לשנות את המצב לטובה. התפקיד שלך להתחזק בלימוד התורה בשנה זו וללכת בשנה הבאה לישיבה גבוהה שמתאימה לרוח שלך. חזק ואמץ.
שאלה: אכילה חתן וכלה בחתונתם: האם החתן וכלה חייבים לאכול עם אורחי החתונה או מספיק שיאכלו בחדר הייחוד?
תשובה: על החתן והכלה לאכול פת בסעודות בהם מברכים שבע ברכות, וגם בסעודת החתונה. כמו כן עליהם לעשות זאת במקום סעודת החתונה. ניתן להתחיל את סעודת הפת בחדר הייחוד ולהמשיכה במקום החתונה, אבל צריך לוודא שאין בעיה של 'שינוי מקום' לפי מציאות המקום ושיטות העדות הפוסקים השונות. בשם הרב כלאב שליט"א ראש הכולל.
שאלה: קשר בין פסיכולוג ומטופליו: הפסיכולוגיה המערבית עסקה רבות בשאלת סיום הקשר בין המטפל והמטופל. אשמח לשמוע מה עמדת היהדות בנוגע לסוגיה זו. איך רואה היהדות את סיום הקשר בין מטפל ומטופל, ואת הסוף והסיום של שלבים, מצבים, מפגשים בחיים וכו.
תשובה: אין במקורות לפי הידוע לי התייחסות ספציפית לנושא זה. מה שצריך בשביל הטיפול עושים, מה שלא קשור לטיפול, לא עושים. יש אחרי הטיפול יחס של הכרת הטוב, כלפי מי שעוזר לאדם, כמו כל אדם שעוזר לשני. הרב אברהם פרל.
שאלה: ברכה על קניית רכב : אבי קונה רכב בע"ה. שאלתי היא האם הוא צריך לברך שהחיינו או מכיוון שגם אימי ואני נהנה מהרכב אז בירכתו הטוב והמטיב?
תשובה: מכיוון שזהו לטובת כל המשפחה, שאביכם יברך בנוכחותכם "הטוב והמטיב", ותצאו בברכתו ידי חובה.
שאלה: לא צנוע בתפילה: א. האם מותר, מבחינה הלכתית לאדם, ילד, או אשה להופיע בבית-הכנסת בלבוש שאינו צנוע? ב. אם אדם, או ילד הגיע לביהכנ"ס בלבוש כזה, האם חובה, או מן הראוי להעיר לו על-כך שהוא פוגם בלבושו שאינו צנוע? ג. האם מותר ליחיד, או לציבור המתפללים להתפלל תפילת העמידה וקריאת-שמע, וכן את יתר חלקי התפילה אל מול אדם, או ילד הלבוש בחוסר צניעות?
תשובה: א-ב. בית כנסת הוא מקום קדוש ויש לכבדו. לא תהא כהנת כפונקית צא וראה כיצד דתות אחרות להבדיל מכבדות את כנסיותיהן ומסגדיהן ואינן מרשות להיכנס אליהם בלבוש שאינו הולם, הן גבר וק"ו אישה. ג. בשעת התפילה הבעיה חמורה יותר. גם מי שמתפלל במקום אחר, לא בבית כנסת, חייב להקפיד על כך שלא תיראה מולו ערוה. באישה כל מקום חשוף נחשב לערוה. בגבר רק איזור הערוה נחשב לערוה לענין זה.
שאלה: לימוד יהדות באוניברסיטה: אני בת 21 ומתגוררת בירושלים. ברצוני להתחיל ללמוד באוניברסיטה ולעשות תואר ביהדות. הבנתי מאנשים שלומדים יהדות באוניברסיטה זה שלימוד היהדות שם איננו נכון מבחינה אמונית והוא עלול להביא לקילקולים. אני ממש מעוניינת ללמוד יהדות ולאחר מכן ללמד אנשים אחרים. האם זה נכון? האם יש מקום שבו אוכל ללמוד את הנושא בצורה שתגדיל בעיני ובעיני תלמידי לעתיד את ה' יתברך ונפלאותיו?
תשובה: רק במכללה דתית ניתן ללמוד יהדות. למוד יהדות באוניברסיטה מחליש את האמונה ומרחיק מרוח היהדות. ולא ראוי ללמוד שם יהדות.
שאלה: ת לרופא שיניים שרימה: ביתי עברה טיפול אצל אוטודנט ליישור שיניים. בטופס שחתמנו עליו נאמר שהת הוא רק ליישור השיניים וכל הטיפולים הנלווים מחייבים בת נוסף. לאחר הורדת "הקוביות" מהשיניים עשה הרופא ניקוי שיניים ובדיקה המצריכה צילום ודרש עבודה ת האם הוא היה מחוייב להודיע לנו שהוא מבצע טיפול שאינו שלא במסגרת הת שסוכם? האם אני חייב לשלם עבור הטיפול הנוסף? ביתי שהיא עירנית לענין, הייתה בטוחה שזה חלק מהטיפול שסוכם עליו.
תשובה: כתבו הפוסקים: העושה לחבירו טובה או פעולה, אע"פ שלא ביקש ממנו הנהנה לעשות לו אינו יכול לומר בחנם עשית עמי הואיל ולא צויתיך, אלא נותן לו שכרו. ובלבד שעשה לו דבר שדרך לשלם שכר עליו, וכן דווקא אם הפעולה הועילה וגרמה הנאה למי שנעשתה עבורו.  עיין שו"ע חו"מ סימן רס"ד סעיף ד' בהגה  בנידון שלנו ודאי הפעולה שנעשתה הועילה (הן הניקוי והן הבדיקה והצילום), וודאי דרך לשלם על פעולות אלה (ואין מקום לומר שעשה בחנם), ולכן הדין הוא שמקבל הפעולה צריך לשלם. יתרה מזאת, מכיון שהוזכר שיש טיפולים נילוים ולא הודעת במפורש שאינך חפץ בהם הרי שרופא זה עשה את פעולותיו ברשות והנך צריך לשלם לו ת מלא. סיכום: על הנהנה לשלם לרופא על פעולותיו. בשם הרב כלאב שליט"א ראש הכולל.
שאלה: חורבן גוש קטיף 1: לצערי הרב לא קיבלתי תשובה מלאה למה ה הרס את גוש קטיף? למה לא נענו התפילות והתחנונים וכו? ולמה מי שמשלם על פשעי העם זה דווקא אנחנו הדתיים הלאומים שאת כול כולנו נתנו לדינה הזאת? אין בי מחשבות של כפירה אך יש בי כאב גדול במיוחד שאני רואה את אחיי המגורשים ואיני יודעת איך לעזור להם
תשובה: שאלות מסוג זה יכול היה לשאול אברהם אבינו למה הקב"ה ניסה אותו נסיונות קשים אף שהוא היה מאמין גדול בד'. למה אחרי שהוא מקיים את רצון ד' ועוזב את ארץ מולדתו ואת בית אביו והולך לארץ ישראל. ויהי רעב בארץ והוא נאלץ לרדת למצרים ולוקחים את אשתו. ולמה הוא לא זוכה לבן עד גיל הזקנה. אבל אברהם לא שאל למה דוקא הוא סובל צרות ולעומת זה לרשעים אין צרות כאלה. כי אברהם ידע שהצרות האלו הם נסיונות כדי להעלות אותו למעלות עליונות של אמונה ודבקות בד'. וכך הוא נעשה לאבי האומה. הקב"ה מייסר את הצדיקים מפני שהוא יודע כי הם יודעים לקבל את היסורים במבט של אמונה ועל ידיהם הם מתעלים ומזדככים. ולבסוף מתברר למפרע שהכל היה לטובה כמו אצל אברהם אבינו. שנעשה למופת לכל הדורות.
שאלה: ספק אכילה מרובה בהמשכים: כאשר אני אוכל בחדר האוכל בצבא - ניתן לקחת רק בורקס אחד. כעבור 20 דקות בערך, כאשר כל החיילים כבר קיבלו את מנתם - מציעים התורנים תוספת למי שמעוניין. אולם לא תמיד נשאר אוכל בנוסף למנה הבסיסית. מה הדין, מבחינת ברכה ראשונה ואחרונה, כאשר אני אוכל בורקס אחד (וכן מלאווח, למשל), ויש לי רצון כבר מתחילת הארוחה לאכול שניים או שלושה בורקסים, אך אינני יודע האם אני אקבל עוד תוספת לאחר כעשרים דקות? (יש לציין כי לעתים אין תוספות בנוסף)
תשובה: תכוון מראש שאם יהיו עוד בורקסים תאכל עוד, ולא תצטרך לברך שוב ברכה ראשונה, וברכה אחרונה תברך ממש בסוף הארוחה.
שאלה: אכילת לחם כדי לפטור ספק באכילת פה"ב: ישנה עצה לאדם שאוכל פת הבאה בכיסנין בשיעור של ספק מזונות ספק המוציא - שיטול ידיים, יאכל לחם וכף יפטור עצמו מן הספק. השאלה היא מהו השיעור המינימלי של לחם שצריך לאכול כדי לצאת מספק כגון זה?
תשובה: השיעור הוא כביצה.
שאלה: אמונתם של החילונים: אנו נמצאים בצבא במחלקה מעורבת דתיים-חילונים. בסיכום הקורס אמרתי ששמחתי על כך שכיבדו את אמונתי (לא הדליקו אור בשבת, לא כעסו על ה"חומרות" שהביאו עימם הדתיים וכו.). המפקד אמר לי שגם אני צריך לכבד את אמונתם, והביא לי ציטוט של "איש באמונתו יחיה". האם זהו לגיטימי מבחינתי שיש אדם חילוני, ועליי לכבד ולנהוג בסובלנות כלפי אמונתו? או שהדת הינה האמת היחידה, ואותו חילוני - אמונתו הינה שקרית? האם ביהדות ישנו פלורליזם של דעות, הכרה באמונה שאיננה דתית?
תשובה: אין ביטוי כזה. הפסוק המקורי בחבקוק הוא "צדיק באמונתו יחיה". אמת יכולה להיות רק אחת, אין שתי אמיתות. אולם יתכנו רקעים נפשיים וסביבתיים שונים שעליהם מבסס כל אדם את ערכיו. גם לאדם חילוני יש מן הסתם ערכים מוסריים ואידיאלים חשובים ויש להעריכו על כך. יחסית לרקע ממנו הוא צמח כל הישג רוחני שלו, שיש לשער שבו התמודד עם קשיים לא מעטים, ראוי להערכה. אם הוא כזה גם הוא בעצם אדם מאמין אלא שאמונתו לא גובשה ולא הגיעה לבשלות.
שאלה: תכלת כהידור ולא כחיוב: הבן שלי רוצה להתחיל ללכת עם תכלת. אמרתי לו שהוא יצטרך להטיל אותה בכל ציציותיו כדי שיוכל ללכת איתן אם הוא נוהג זאת מעיקר הדין, והוא ענה לי שהוא עושה זאת רק כחומרא ולכן הוא יוכל ללבוש ציציות רגילות. האם יש בזה בעיה של יוהרא? האם הוא יכול לעשות רק משום חומרא? כמו-כן, אני מציין שאיני מתכוון לממן לו את ההוצאה הזאת, עקב מצבי הכלכלי.
תשובה: א. בהטלת תכלת בציצית אין יוהרא, משום שהוא רוצה לקיים את עיקר הדין. כמו שמי שרוצה להניח תפילין במקום בו לא מניחים תפילין, אין בזה משום יוהרא. רק העושה דבר מצד מידת חסידות, יש לו לחשוש ליוהרא. ב. אם הוא חושב שזו התכלת האמיתית, הוא לא יכול ללכת לפעמים עם תכלת ולפעמים ללא תכלת. ומכיוון שהארגמן כהה קוצים נראה כמתאים ביותר לתכלת עליה דיברו ח, יש לו להטיל תכלת זו וללכת רק איתה, ויש להתאמץ ולקנות תכלת זו.
שאלה: תכלת על פי המסורת: אם אני חסיד רדזין במקורי (סבי הולך עם תכלת של רדזין). האם אני צריך לשים תכלת בכלל, ותכלת דרדזין בפרט, מצד מסורת אבות?
תשובה: הנך צריך ללכת עם תכלת, אך מכיוון שלפי כל הסימנים התכלת של רדזין אינה התכלת הנכונה, אלא התכלת המופקת מארגמן קהה קוצים, יש לך ללכת עם תכלת זו. ואין בזה ענין של מסורת אבות, מכיוון שלאדמו"ר מרדזין לא היו את האמצעים לזהות את הארגמן כחלזון התכלת, ולכן פסק מה שפסק.
שאלה: שלושה מצאו זיווגם על הבאר : לרה אריאל וכט"ס. מה ענינו של הבאר דווקא שם מצאו האבות את זיווגם? זכורני לפני כ 15 שנה ששמעתי את הרב מברך זוג מתחת לחופה ומסביר מימרא זו ע"פ המהר"ל. והאם יש בזה משמעות לכל אדם
תשובה: הבאר מסמלת התחדשות ורעננות לעומת הבור שמימיו אינם נובעים רעיון זה יפה לכל אדם אם כי אין צורך שכל אדם יעמיד חופה על יד הבאר דווקא
שאלה: כשרות לילדים חולים: במסגרת השירות הלאומי אני עובדת עם ילדים חולי סרטן במחלקה האונקולוגית. במחלקה ישנם ילדים דתיים, חילוניים ולא יהודים. האם מותר לי לשים לילד נקניקיות וגבינה בצלחת? לפעמים זה האוכל היחיד שהוא יסכים לאכול והדבר חשוב לבריאותו. האם מותר לי לתת אוכל כזה לילד שאינו יהודי? נתקלתי גם במצבים שבהם התבקשתי לקנות לילד דברים (כשרים) בחנות שאינה כשרה. האם זה ר לקנות משם? אני יודעת שהוא עלול לערבב את מה שאני קניתי, בשר בחלב.
תשובה: יש איסור גם להאכיל מישהו בשר וחלב, אא"כ זה האוכל היחיד שהוא אוכל ואחרת תהיה סכנה לחייו, אבל ברוב המקרים זה לא המצב ולא יקרה כלום אם יאכל קודם את הגבינה ואח"כ את הנקניקיות ולא ממש ביחד. עדיף שלא לקנות בחנות לא כשרה גם משום מראית עין וגם שזה מחזק את החנות כאשר הוא רואה שדתיים קונים אצלו אא"כ אין ברירה של חנות אחרת. אין לחשוש לקנות אפילו שיכול להיות שהילד יערבב בשר וחלב, כל עוד זה רק חשש ולא מאכילים ממש בידיים. כל זה אמור רק לגבי יהודים גוים אינם מצווים על כשרות ואפשר לתת להם אף בידים. הרב יאיר פרייליך.
שאלה: תפילה ביחיד בטרנינג: השאלה נכתבת בהמשך לבחור ששאל לגבי תפילה בציבור בטרנינג. האם בתור בחורה שמתפללת בבית, אני יכולה להתפלל בטרנינג, או שעליי להתלבש יפה?
תשובה: כתוב בהלכות תפילה שראוי שיהיה לאדם מלבוש מיוחד לתפילה כי אדם שהולך לדבר עם מלך ראוי שיהיה לבוש מכובד לכבוד המלך ולא לכבוד אנשים שמסביב ולכן גם בבית כדאי להתלבש לכבוד התפילה אא"כ חולים ח"ו שאז אפשר להקל. אפשר ללבוש חצאית על הטרנינג רק לתפילה. הרב יאיר פרייליך.
שאלה: חברה שגירשה בגוש קטיף: יש לי חברה שאיננה דתיה. בשנה שעברה היא התגייסה לצבא כעתודאית ולאחרונה השתתפה בגירוש בגוש קטיף ובשומרון (היא תיעדה את הגירוש במצלמה לארכיון צה"ל). מאז הגירוש יש ביננו תהום עמוקה וקשה לי לסלוח לה על מעשיה. אני שולחת לה במייל סרטים ומאמרים על הגירוש שהיה כדי לעורר את ליבה ולאחרונה היא כתבה לי שהדברים מזכירים לה את שאירע ועושים לה צמרמורת ושהיא לא יודעת למה היא פותחת את המיילים וצופה בהם כל פעם מחדש. רציתי לשאול, האם זה ר שאני שולחת לה את הסרטים? האם אין בזה סוג של התעללות נפשית כדי לגרום לה להכות על חטא? האם זה ר שקשה לי לסלוח לה על אף שלא אותי היא גירשה? כיצד אוכל לגרום לעצמי לסלוח לה על כך? כיצד אוכל לחדש את הידידות והאהבה ששררה ביננו?
תשובה: אם כוונתך לעורר אותה לתשובה על ידי שהיא תראה במה היא השתתפה. ובעיקר כדי שהיא תחליט שהיא לא תשתתף ח"ו שוב במעשה פשע כזה. איני רואה כל פסול במה שאת עושה. זה טבעי ובריא שאדם אינו סולח על עבירות שעשו לו או לקרוביו ומכריו כאשר העושים אינם מתחרטים ומוכנים לעשות זאת עוד פעם
שאלה: לסדר את הבית בשבת: האם מותר להחזיר כלי שמלאכתו להיתר למקומו מבלי שהייתי צריך לכלי אלא רק שהבית יהיה מסודר?
תשובה: כלי שמלאכתו להיתר אסור להזיזו רק אם זה ללא צורך כלל, במקרה שלך לצורך סידור הבית יהיה מותר. הרב יאיר פרייליך.
שאלה: לסגור את ישיבות ההסדר?: לאחרונה אנו שומעים פרסומים רבים כנגד ראשי ישיבות שהורו לתלמידיהם ל"סרב פקודה" בזמן הגירוש ע"פ הוראת הגר"א שפירא. ראשי הצבא מאיימים לסגור את מסלולי ההסד בישיבות הללו. האם אין בכך פגיעה בכבוד התורה? האם יש עלינו חובה למחות? כיצד לדעת הרב יש למחות?
תשובה: אינני נכנס לשאלה אם אכן הפקודה הייתה חוקית, אין ספק שלאור ההתעללות במפונים, שלרבים מהם אין עדיין פתרון אפילו זמני, ולאור העובדה שלא היה שום תכנון באשר לעתיד קהילותיהם, הפקודה הייתה לא מוסרית. השאלה היא אחרת, האם יש לצבא זכות לסתום את פיותיהם של רבנים וראשי ישיבות? היכן החופש האקדמי? היו מרצים באוניברסיטאות שאמרו דברים חמורים יותר ולא שללו מהאוניברסיטאות את זכותן ללמד עתודאים ואנשי קבע על חשבון הצבא. יש אפוא למחות בפני הרמטכ"ל על דבריו. הוא גורם לדמורליזציה בקרב חיילים רבים בצבא והופך את הצבא לגוף פוליטי. לתשובת הרב זלמן מלמד שליט"א.
שאלה: לסגור את ישיבות ההסדר?: לאחרונה אנו שומעים פרסומים רבים כנגד ראשי ישיבות שהורו לתלמידיהם ל"סרב פקודה" בזמן הגירוש ע"פ הוראת הגר"א שפירא. ראשי הצבא מאיימים לסגור את מסלולי ההסד בישיבות הללו. האם אין בכך פגיעה בכבוד התורה? האם יש עלינו חובה למחות? כיצד לדעת הרב יש למחות?
תשובה: אכן דעתי שכל ראשי הישיבות ובעיקר ראשי ישיבות ההסדר יעמדו כחומה בצורה ולא יתנו לפגוע באף רב ובאף ישיבה שהיתה נאמנה לפסק ההלכה של מו"ר הגר"א שפירא שליט"א. יש להעמיד את ראשי הישיבות הללו על נס שהם היו נאמנים לאמת שלהם נאמנים לדעת התורה כפי שהם מבינים ולא חתו מפני איש. הם קיימו את המצוה "לא תגורו". ואנו מברכים אותם בברכת "ישר כח". לתשובת הרב יעקב אריאל שליט"א.
שאלה: שירת נשים: האם מותר לשמוע קול שירת נשים?
תשובה: א. לשמוע זמר אישה הוא דבר פשוט לאסור מהפס' "לא תקרבו לגלות ערוה", וכמאמר הגמרא (מסכת ברכות דף כד עמוד א) אמר שמואל: קול באשה ערוה, שנאמר כי קולך ערב ומראך נאוה. לכן, אסור לשמוע שירת אישה שהיא ערוה עליו דהיינו נשואה או פנויה נידה (ובימינו כל הפנויות בחזקת נידה) וכן גויה אפילו אינה נידה, חוץ מאשתו בזמן טהרתה. ב. כאשר יושבים בשולחן השבת ושרים זמירות שבת מותר לו לשמוע רק שירת אחותו, בתו ואשתו כנ"ל. אולם הרוצה לסמוך להקל בשעה ששרים זמירות שבת קדש בשירת נשים שאינן אחותו, בתו או אשתו, כאשר אנשים שרים עימם יחד, יש לו על מי לסמוך (שו"ת שרידי אש). ג. לגבי שמיעת שירת אשה דרך הרדיו: אם יודעה או מכירה ע"י תמונה אפילו דרך הרדיו אין מי שמתיר. אולם אם אינו מכירה: יש שאסרו גם את זה. ויש שהתירו לגמרי משום שאין היצר שולט אלא במה שעיניו של אדם רואות. ויש אומרים שאף שאין בזה איסור קירבה לעריות, מכל מקום הדבר מגונה ואין לעשות כן לכתחילה. כתב הרמב"ם בסוף הלכות איסורי ביאה (עיי"ש בפרק כ"ב הלכה יח-כא), שגזל ועריות מחמת שנפשו של אדם מחמדתן ומתאווה להם, לכן ראוי לכוף יצרו בדבר זה ולהרגיל את עצמו בקדושה יתירה ובמחשבה טהורה ובדעת נכונה כדי להינצל מהם. ויפנה עצמו ומחשבתו לדברי תורה וירחיב דעתו בחכמה. ויש לומר בעניין שמיעת שירים ברדיו, שזכינו ויש כיום המון אפשרויות לשמיעת שיעורי תורה בכל חלקיה בכל אמצעי התקשורת והמדיה וכיוצ"ב. הרב ניר אביב. מקורות לעיון: רמב"ם פרק כ"א מהל' איסורי ביאה הלכה א,ב,ג. משנה ברורה עה, יז. שו"ת שרידי אש א,עז. שו"ת פרי השדה ג,לב. אגרות משה א,טו. שו"ת ציץ אליעזר ה,ב.
שאלה: תהילים לרפואה בשבת: אני משתדלת לומר 2 פרקי תהילים לרפואת חולים מסויימים כך יום. רציתי לדעת אם בשבת עליי להקפיד לומר אותם? האם זה כמו נדר או שלא, בגלל שיש בשבת עניין ש"שבת היא מלזעוק".
תשובה: גם בשבת רצוי להקפיד להגיד תהילים רק להוסיף אחרי השמות את המילים "שבת היא מלזעוק ורפואה קרובה לבוא". הרב יאיר פרייליך.
שאלה: עניית אמן בשמונה עשרה - חובה?: האם יש צורך לענות "אמן" לאחר כל ברכה בתפילת שמונה עשרה. שמעתי שאין חובה וגם לא צריך לענות.
תשובה: יש צורך לענות אמן לאחר כל ברכה וברכה במיוחד בחזרת הש"ץ שאז גם צריך להתכוון לצאת ידי חובה. הרב יאיר פרייליך.
שאלה: סוג צבע התפילין: האם ניתן לצבוע את רצועות התפילין בצבע שחור המיועד לצביעת נעליים? אני אקנה מיכל חדש למטרה זו בלבד. הצבע בעל איכות טובה ונשמר לזמן ארוך.
תשובה: אפשר לצבוע את הרצועות בכל צבע שחור ובלבד שיהיה שחור חזק ועמיד. לא לשכוח לומר לפני הצביעה לשם קדושת תפילין. הרב יאיר פרייליך.
שאלה: נשיאת כרטיסייה בשבת: האם מותר לשאת בשבת כרטיסיית אוטובוס כדי להשתמש בה במוצ"ש?
תשובה: כרטיסיה של אוטובוס היא מוקצה כי אין לה שום שימוש מותר בשבת ולכן אסור לטלטלה בשבת וכן יש בעיה של הכנה מקודש לחול ולכן צריך להכין אותה לפני שבת במקום בו תהיה במוצ"ש. הרב יאיר פרייליך.
שאלה: מים שהיו בשירותים: לחמותי התקלקל הכיור במטבח. החברה שבאה לתקן אותו העבירה צינור מתוך המיכל שמעל האסלה דרך הקיר למטבח. האם מותר לשתות מים אלו?
תשובה: כיון שהמיכל מעל האסלה הוא סגור אין פסול לשתות את המים שיצאו ממנו דרך צינור סגור, כי המים לא היו פתוחים לאויר מקום השרותים.
שאלה: ההבדלים בין הנשמה לרגש: איך אני יודע כשאני מתפלל שההתלהבות בתפילה היא מהנשמה ולא הרגש? מה בכלל ההבדל ביניהם?
תשובה: התלהבות ורגש זהו ענין אישי. באופן כללי ניתן לומר שצריך להבין לפני מי אנחנו עומדים, וכן את פירוש המילים, וזה מביא להתלהבות פנימית. כתוב "דע את אלוקי אביך, ועבדהו", שהידיעה היא המביאה לעבודה אמיתית, והא בהא תליא. אבל אם ההתלהבות בתפילה נובעת מתנועות הגוף וכד', הרי ברור שאין זו התלהבות הנשמה אלא התלהבות חיצונית.
שאלה: כרת - מה זה ומה עושים עם זה?: האם כרת משמעותו שאין לאדם חלק לעולם הבא? האם זהו מצב בלתי הפיך בו האדם נעשה אין? מה זה בדיוק?
תשובה: יש כמה סוגי כרת, ואשתדל לסכם בקצרה. יש כרת בעולם הזה, שאדם מת בצעירותו, ויש כרת בו זרעו של אדם נכרת מהעולם. ויש כרת לעולם הבא. בכל מקרה, אין הכוונה לאיבוד הנשמה, משום שהרמב"ם כותב שחייבי כרת "נידונים לעד ולעולמי עולמים", ואם הם לא קיימים יותר-אין את מי לדון. אלא צריך לדעת שהשכר לעולם הבא הוא הדבקות בה', ומי שחייב כרת לא מגיע לדבקות הזאת. וזה תלוי בעוד גורמים, כגון: כמה פעמים עבר על כרת, באילו עבירות התחייב בכרת וכד'. ולפי זה גודל הכרת וזמנו, ומשך העונש בעולם הבא.
שאלה: משטרה אזרחית: אני בן 16 ורוצה להתגייס למשטרה האזרחית בשביל רשיון לנשק שאיתו אוכל ללות טיולים, וגם כדי להתנדב. האם ראוי להתגייס למשא"ז לאחר הגרוש או שלא כדאי להתגייס בגלל שאנחנו רוצים להראות שאנחנו לא סולחים?
תשובה: מוטב לוותר על ההתגייסות למשמר האזרחי בגיל שלך. ולהקדיש את מירב הכוחות לעליה בתורה.אין תרומה יותר גדולה לעם ישראל מהשקידה בתורה.
שאלה: מערת המכפלה - אמיתית?: האם מערת המכפלה שאנו רואים היום היא המערה האמיתית?
תשובה: זו המסורת הנתונה בידינו, ובאותה מידה שאפשר להטיל ספק בזה, כך אפשר להטיל ספק בהר-הבית, שלא שם עמד בית-המקדש.
שאלה: דגים ובשר ביחד בטעות: בתיבול של דג בטעות הושם מרק עוף בשרי. האם יש לזרוק את הדג, אם כן, מה המקור? ואדם שאכל דג ובשר על איזה איסור הוא עובר?
תשובה: פעם חשבו שאכילת דג ובשר ביחד זה לא בריא, ולכן חכמינו אסרו זאת. אבל כבר כתבו הפוסקים שהשתנו הטבעיים, וכיום לא ידוע לנו שמזיק לאוכל דג ובשר ביחד, ולכן בדיעבד הכל מותר.
שאלה: שימוש בתפידנית: האם מותר להשתמש בתפידנית שלא לצורך תפילין, למשל: כנרתיק, וכן לגבי המראה של הערכה.
תשובה: אין שום בעיה להשתמש במראה לכל דבר. אבל בתפידנית עצמה אסור להשתמש לדברים אחרים, משום שהיא יוחדה לצורך התפילין בכך שהשתמשת בה בפעם הראשונה לתפילין. אבל אם לא יחדת את התפידנית לתפילין, ובפעם הראשונה שהנחת שם את התפילין ידעת בפירוש שתרצה לאכסן שם גם דברים אחרים, מותר להשתמש בתפידנית גם לצרכים אחרים.
שאלה: כהנים במערת המכפלה : האם לפי פסיקתו הסופית של הרב שליט"א יכולים כהנים להיכנס לכל שטח מערת המכפלה?
תשובה: אם הכהן זקוק להכנס לשם, לדוגמא: עקב אירוע משפחתי, הוא יכול להסתמך על השיטות המתירות, אבל אם זה סתם שלא לצורך, יחוש לשיטות האוסרות ולא יכנס לשם.
שאלה: מדוע ההתנגדות להחזיר שטחים?: אבקש לדעת מדוע ההתנגדות להחזיר שטחים? הרי השטחים למעשה לא ביד יהודים, הם ביד שלטון של אנשים שנחשבים כתינוקות שנישבו או רשעים, או ערב רב, אם כן אין לנו צורך למנוע מהם לעשות את העבירה הזאת. ואם תאמר שזה בגלל בטחון, נאמר שצריך לבטוח בשם שהרי לא ההשתדלות מצילה?
תשובה: אני אענה לך לפי גישתך אף שאני לא מסכים להנחותך. א. כל ישראל ערבים זה לזה ואם רשעים חוטאים הצדיקים ערבים. ב. אנו מקוים שבמשך הזמן אנו ניהיה רוב ואנו נשלוט ועל כן עלינו לשמור על כל הארץ שבידינו בשביל אותו הזמן. ג. נכון שצריך לבטוח בד' אבל חובה לעשות השתדלות ועל ההשתדלות חלה עזרת ד'. אבל בלי השתדלות אין לבטחון בד' על מה לחול. ואין סומכים על הנס.
שאלה: שמע ישראל על המיטה לילדים: בני, אשר ב"ה בעוד כחודשיים יחגוג את יום הולדתו ה-4, התלונן בפניי שמשעמם לו כל ערב לומר את "שמע ישראל" ו"המלאך הגואל" לפני השינה. הצעתי לו להחליף את הניגון או לומר אותם כלל ללא מנגינה, אמרתי לו שאוכל לשיר לו שירים נוספים, סיפרתי לו שאביו כל יום מתפלל את אותן התפילות ושאם מתפללים בכוונה זה אף פעם לא משעמם, אך הילד לא כ"כ השתכנע. אני תוהה מה נכון לומר ולעשות במצב שכזה. האם נכון בגיל כזה להתחיל ולהוסיף בתפילת הלילה גם את ברכת המפיל?
תשובה: אם אין לו רצון או אין לו כח לומר את שמע ישראל בודאי שאין להוסיף כעת ברכה נוספת. אל תחייבי אותו לומר את קריאת שמע ורק את תאמרי זאת בעצמך. וכאשר הוא ירצה הוא יצטרף אליך. באופן כזה כעבור זמן הוא יחזור לומר ברצון.
שאלה: התערבות בבחירת שם לתינוקת: חברים שלנו בחרו לבת שלהם את השם "יהלי". זה נשמע לי שם בעייתי, אך לא אמרתי להם דבר בינתיים. האם זהו אכן שם בעייתי? האם עליי לומר משהו על כך?
תשובה: איני יודע מה המשמעות של השם הזה. אני ממליץ לתת שמות על שם הנשים הגדולות בדורות הקודמים במשפחה או בעם ישראל. וגם להתחשב בילד הנולד ולא לקרוא בשם שהוא יתבייש בו.